o
Seuraamme muutamia katsojien äänestämiä suosikkijaksoja
Kuinka pahimmat pettymykset voivat johtaa suurimpiin läpimurtoihin?
Me haluamme Jumalan muuttavan elämämme, mutta hän käyttää
elämäämme muuttaessaan meitä.
Tästä aiheesta Iloa arkeen -ohjelmassa
Jeesus kuoli, jotta sinulla olisi hyvä elämä.
Päätä tänään, että otat kiinni siitä, mitä hän teki puolestasi.
Niin Paavalikin teki: piti kiinni siitä, mitä Jeesus teki puolestamme
Jeesus maksoi kalliin hinnan siitä, että sinulla olisi hyvä elämä.
Älä pilkkaa tätä asiaa kulkemalla erämaassa hokien:
- Tältä tuntuu... Kyseessä olen minä...
"Tein sen oman mieleni mukaan."
Aamen?
Haluan, että ihmiset nauttivat elämästään.
Jeesus kuoli, että voisimme iloita elämästämme.
- Mutta mulla on kaikki nämä ongelmat...
Sellaista elämä on.
Jos et pääse siihen pisteeseen, että voit nauttia elämästäsi,
samalla kun kohtaat ongelmia,
et tule koskaan nauttimaan elämästäsi,
koska et koskaan tule saamaan jatkuvasti ongelmatonta elämää.
Ehkä muutaman päivän jaksoja, mutta elämme oikeassa maailmassa.
Paholainen elää ja tekee ylitöitä saadakseen ihmiset onnettomiksi.
Kristityn voitto on siinä, että ongelmienkin keskellä
olemme enemmän kuin valloittajia meitä rakastavan Kristuksen kautta.
Ei siis ilman ongelmia, vaan niiden keskellä.
Eihän me todisteta mitään maailmalle,
jos kaikki sujuu leikiten ja olemme onnellisia.
Vaikka et olisi uskossa, voisit toimia niin.
Minusta tuntuu vähän...
Voi kun saisin paholaisen kiinni niistä valheista,
mitä hän kertoo ihmisille...
Ei ole kyse siitä, miten kasvoit.
Tai miten paljon rahaa sinulla on.
Eikä ihonväristä tai koulutuksesi tasosta.
Vaan kyseessä on asenteesi!
Vain pelkkä itsesääli voi pitää sinut erossa siitä,
mitä Jeesus halusi antaa sinulle kuolemallaan.
Seuraavan kerran, kun paholainen kutsuu sinut itsesäälijuhliin,
niin ymmärrä sanoa, että olet osallistunut niihin jo tarpeeksi!
- En aio sääliä täällä yksin itseäni, kun muilla on hauskaa!
Aamen?
- Mutta olen yksinäinen. - Vieraile toisen yksinäisen luona!
Yksinäisyys on ehkä suurin ongelma nyky-yhteiskunnassa.
Ihmiset ovat niin yksinäisiä.
Jotkut ovat niin yksinäisiä, että tekevät itsemurhan.
Minulla on myötätuntoa heitä kohtaan, mutta
oikean asenteen kanssa
sinun ei tarvitse olla yksinäinen,
koska joskus yksinäiset ihmiset vain odottavat, että
joku tulee heidän luokseen. Ja että joku muu tekisi heille jotain.
Sinä voisit saada itsellesi vähän Pyhän Hengen tulta ja sanoa:
- Nyt riittää! En aio enää istua yksikseni, vaan
aion mennä ja saada ystäviä. Aion tehdä jotain muiden hyväksi.
Tiedän yksinäisiä ihmisiä keskellä muita ihmisiä, joiden kanssa
voisivat toimia, jos haluaisivat.
Mutta he vain sanovat: - Minä nyt en vain ole sellainen.
- Minä en ole mikään sosiaalinen tyyppi.
Yritin kauan ottaa heistä vastuuta, mutta lopetin, kun huomasin,
ettei se ole minun hommani.
Heillä on samat mahdollisuudet, kuin minulla.
Olen joutunut tekemään monia asioita, jotka eivät
kuulu persoonallisuuteeni.
Aamen?
En voi mennä sanomaan Jumalalle:
- Kuule, olen periaatteessa negatiivinen persoona.
Äläkä käske olemaan positiivinen. Se on aivan liian vaikeaa minulle.
En minä saa erityiskohtelua, vaikka olen ärtynyt, kun herään aamulla.
Mieheni herää laulaen, minä en!
Minä haluan, että minut jätetään rauhaan.
Antakaa vain vahva kahvini, älkääkä tulko huoneeseeni.
Ajattelin ennen, että oli oikeutettua olla töykeä muille,
koska olen luonteeltani sellainen.
Jumalan vastaus siihen on: Pääse sen yli!
Tiedän kuka tästä pitää ja kuka ei, mutta aion kuitenkin
saarnata tänään juuri näin.
Mikähän minua tänään vaivaa? Haluaisin oikein ravistella
joitain henkilöitä tänään.
En tee tätä tarkoituksella. Koen vain olevani täynnä
Jumalan tulta:
Ymmärtäkää tämä viesti kerta kaikkiaan ja lopullisesti!
Lopettakaa säälimästä itseänne ja valittamasta olosuhteitanne!
Etsikää elämästänne sitä, mikä on oikein ja keskittykää siihen!
Kerronpa, mitä Jeesus sanoi rammalle miehelle: "Nouse ylös!"
Tiedämmehän, että Jeesus oli itse herra "Myötätunto".
Mieheni Dave sai minut monesti raivostumaan.
Koska hän ei säälinyt minua!
Hän sanoikin, että yrität vain saada minut säälimään itseäsi,
mutta en aio tehdä sitä. Ja sekös ärsytti!
Saatoin mennä toiseen huoneeseen sadattelemaan, että on tuo kyllä
ilkein ja tunteettomin mies, mitä olen koskaan tavannut!
Mutta ongelma oli se, että minulla oli itsesäälin kanssa ongelmia.
Koska se alkoi jo lapsuudessani, kun kasvoin vaikeuksien keskellä.
Jos mieheni olisi säälinyt minua, hän olisi vain ruokkinut ongelmaani
Ajattelin, että kuolen tähän.
Jos en saa häneltä myötätuntoa, niin kyllä varmasti kuolen!
Huomasin, että se kyllä kuoletti minua, mutta juuri niitä osia
minussa, joiden ei tarvinnutkaan jäädä henkiin.
Jumala on varmaa laittanut elämääsi jonkun auttamaan
ristiinnaulitsemaan lihasi.
Ja sinä vain haluat päästä heistä eroon.
Voit yrittää paeta heitä, mutta saatkin naapuriin kaksi lisää.
Jumala haluaa sinut ja hänelle kelpaa vain kaikki tai ei mitään.
4. Moos 13:27
10 vakojaa, 12 vakojaa, no niitä oli joukko vakoojia.
Vain Herra tietää, miten tämä päättyy...
Mooses lähetti 12 vakoojaa vakoilemaan luvattua maata.
Heidän piti raportoida kantoiko maa hyvää hedelmää.
He olivat vielä erämaassa, mutta luvatun maan laitamilla.
Mooses käski käydä tarkastamassa
oliko asia kuten Jumala oli sanonut ja ihmiset voitaisiin johtaa sinne.
Olette varmaan kuulleet tämän kertomuksen, mutta
kun mennään lukuun 14, niin nähdään mikä vaikutus kymmenellä
negatiivisella henkilöllä oli kaikkiin muihin israelilaisiin.
4 Moos 13:27 "Moosekselle he kertoivat: -Olemme käyneet maassa,
johon meidät lähetit, ja se maa todella tulvii maitoa ja hunajaa.
Katso, tällaisia ovat sen hedelmät. MUTTA..."
Voisitte vaikka ympyröidä raamatustanne sanan: MUTTA.
4 Moos 13:38: "MUTTA siellä asuva kansa on voimakas, ja kaupungit
ovat lujasti varustettuja ja hyvin suuria. Näimme siellä myös
Anakin jälkeläisiä (jättiläisiä)."
He sanovat siis: - Kyllä Jumala haluaa meidät sinne.
Hedelmät on mahtavia, maa on upea, MUTTA siellä on jättiläisiä.
29. jae. Tästä alkaakin kaikki "laiset ja läiset".
Amalekilaiset, heettiläiset, jebusilaiset, amorilaiset...
Israelilaiset luulivat, että piti keskittyä vain näihin vihollisiin.
Kyllähän hedelmät oli hyviä, lupaus oli tosi,
maa kuulosti mahtavalta, mutta sitten oli kaikki ne "laiset"
Jos vain ei olisi ollut niitä jättiläisiä...
Jumala johdattaa jättiläisiä elämäämme ihan tarkoituksella.
Koska olemme sotilaita ja valloittajia.
Ei Jumala ajatellutkaan, että eläisimme ilman vastustusta.
Aamen?
Vastustus opettaa meitä käyttämään uskoamme
ja Jumala voi näyttää voimansa elämässämme.
Eikä se tarkoita, että pitäisi kerjätä vaikeuksia.
Mutta teistä jotkut käyvät läpi juuri nytkin asioita,
joita ei voi sietää,
Mutta, Jumala todistajanani, lupaan että kun jatkatte kasvua uskossa,
niin jos teillä on vastaava tapaus viiden vuoden päästä,
niin se ei hetkauta teitä lainkaan.
Koska elämänne ei ole muuttunut, mutta te olette.
Me haluamme Jumalan muuttavan elämämme, mutta hän käyttää
elämäämme muuttaessaan meitä.
Mitä väliä sillä on, jos elämämme ei muutu, jos ei se vaivaa meitä.
Paavalikin rukoili aina muutosta ihmisille, ei olosuhteille.
Hän ei rukoillut, että olosuhteet muuttuisivat, vaan että seurakunta
pysyisi vakaana olosuhteiden keskellä.
Hän rukoili, että mitä vain sattuisi seurakunta pitäisi vakaan mielen.
"Laiset" voisivat olla vaikka äreät naapurilaiset, pahat pomolaiset,
selkäsärkyläiset, köyhyysläiset...
Joosua ja Kaleb olivat ainoat positiiviset koko joukossa.
Jae 30. "...Kaleb tyynnytteli kansaa"
On niitäkin henkilöitä, jotka haluavat nähdä positiiviset
puolet asioista ja sanovat, että otetaanpas nyt toinen suunta.
"...Kaleb tyynnytteli kansaa ja huusi: - Me hyökkäämme sinne heti
ja otamme maan haltuumme! Me pystymme siihen!
Mutta miehet, jotka olivat käyneet siellä hänen kanssaan, sanoivat:
- Emme me pysty käymään sen kansan kimppuun.
He ovat vahvempia kuin me.
Kertomuksillaan he saivat israelilaiset tuntemaan pelkoa...
He sanoivat: -Maa, jota kävimme tutkimassa, vie hengen niiltä,
jotka sinne asettuvat. Kaikki ihmiset olivat hyvin kookkaita.
Näimme siellä myös jättiläisiä. Me tunsimme itsemme heidän edessään
pieniksi kuin heinäsirkat, ja sellaisilta me varmaan
näytimmekin heidän silmissään."
Näemme oikean ongelman. Ensinnäkin he katsoivat jättiläisiä
ja itseään Jumalan sijasta.
He näkivät, että jättiläiset olivat isoja ja he itse pieniä.
Mutta kaiken keskellä he eivät nähneet Jumalaa.
Jumala ei halua, että jätämme olosuhteet huomioimatta
tai että kiellämme ne, vaan että kiellämme niiltä hallintavallan.
Eli... Menetin työpaikkani, mutta Jumala...
Mieheni jätti minut kahden lapsen kanssa, kun olin 24 vuotta,
mutta Jumala...
Minua käytettiin hyväksi ensimmäiset 18 ikävuottani,
mutta Jumala...
Eikö vain?
En päässyt ammattikorkea- kouluun, mutta Jumala...
Aamen?
Ihmiset voivat sanoa, ettet saa hyvää työtä, ellet
käy ammattikorkeaa.
Minä en käynyt.
Jumala antoi minulle hyvän työn.
Minulla on kaksi korkeakoulun arvo- sanaa, mutta sain ne hyvällä tavalla
Ne ovat kunnia-arvosanoja. Aamen.
Jumala antaa ne sinulle. Hän osoittaa sinulle suosiotaan,
kun toimit hänen mukaansa.
Ei menestykseen tarvita sitä, mitä ihmiset väittävät.
Vaan sinulla tulee olla Jumala puolellasi. Mutta Jumala...
Apt. teot 7:9 sanotaan: "Kantaisämme kadehtivat Joosefia
ja myivät hänet Egyptiin. MUTTA Jumala..."
...oli Joosefin kanssa ja auttoi häntä, minne hän menikin.
Tiedätkö miten tärkeä Jumalan suosio on sinulle?
Se voi avata sinulle ovia, mikä saa sinut ihmettelemään huuli pyöreänä.
Suosio. Vain Jumalan suosio.
Mutta Jumala...
Mutta jättiläiset...
On kyse asenteesta.
Negatiiviset ihmiset katsovat jättiläisiä, positiiviset Jumalaa.
Negatiiviset katsovat ongelmaa, positiiviset mahdollisuuksia.
En pidä työskentelystä henkilöiden kanssa, jotka pyydettäessä
tekemään jotain asiaa, ensimmäiseksi sanovat
kolme syytä, miksi asia ei onnistuisi.
Älä sano, että se ei onnistu, ennen kuin olet kokeillut.
En ole tyhmä. Jos sanot, että kokeilit, muttei se onnistunut,
en aio vaatia jotain, mikä on mahdotonta. Mutta ihmeellistä,
miten monet asiat on mahdollisia, kun vain yritämme.
Älä ole ahdasmielinen. Raamattu kehoittaa olemaan yksimielisiä,
muttei koskaan ahdasmielisiä.
Jopa se vaikuttaa, miten esität kysymyksen.
Voit kysyä myönteisesti tai kielteisesti ja
se vaikuttaa vastaukseen.
Erään sotilaan tehtävänä oli jakaa aprikooseja.
Hän päätti testata teorian kysymyksen esittämisestä
positiivisesti tai negatiivisesti.
Ensimmäiseltä sadalta mieheltä hän kysyi: - Ethän halua aprikooseja?
Ja 90% vastasi: - En.
Yllättävän moni kysyy kysymyksensä vastaavalla tavalla.
Huomasin sen itsestäni pari viikkoa sitten.
Olin kaupassa ja tarvitsin talous- paperia, joten kysyin vieläpä
päätäni pudistellen: -Eihän teillä vain ole talouspaperia?
Automaattisesti rupeamme pudis- telemaan päätämme, kun
kysymme negatiivisesti.
Kysyin: - Eihän teillä ole talous- paperia? Ja vastaus oli: - Ei.
No, mitä väliä kysymyksellä? Jos ei ollut, niin ei ollut.
Ehkä, jos olisin kysynyt: - Voisinko saada talouspaperia?
Hän olisi varmaan mennyt ja hakenut minulle sitä.
- Ethän halua aprikooseja? - En.
Seuraavalle sadalle hän sanoi: - Haluaisitko arikooseja?
Ja 50% otti niitä.
Sitten hän kokeili kolmatta ideaa.
Seuraavilta sadalta hän kysyi:
- Haluaisitko 1-2 kulhoa aprikooseja?
Kuinka positiivinen haluat olla?
40% otti kaksi kulhoa, 50% otti yhden
ja vain 10 % kieltäytyi täysin aprikooseista.
Ja melkein vain kysymällä positiivisesti negatiivisen sijaan,
niin päädyttiin 90% kieltäyty- misestä vain 10% kieltäytymiseen.
- Eihän sinulla ole minttukarkkia? - Eihän sinulla ole purkkaa?
- Ethän hakisi minua kirkkoon ensi pyhänä?
- Ethän voisi ajaa minua töistä kotiin illalla?
Eikö tämä olekin totta? Näinhän me usein asetamme kysymyksemme.
Ja autamme itseämme epäonnistumaan.
Koska emme luota, että kukaan auttaisi meitä mitenkään.
Ajattele myönteisesti.
On olemassa litteämaa-teoria, johon uskottiin.
Kaikki luulivat, että maa oli litteä, joten kun ajan tiedemiehet
tutkivat Kolumbuksen suunnitelmia, he sanoivat sen olevan mahdotonta.
Kolumbus uskoi, että maa on pyöreä ja tiedemiehet, että se on litteä.
Kolumbus aikoi siis purjehtia niin, että tippuisi maan reunalta.
On ihmisiä, jotka eivät usko kenen- kään kykenevän mihinkään.
Ja on ihmisiä, jotka uskovat ole- vansa ainoita, jotka kykenevät.
Eli, jos ajatus on heidän, se on hieno, mutta jos se on jonkun muun,
se on huono. Kuunnelkaapa tätä.
Thomas Edison, joka keksi tele- grafin, fonografin, hehkulampun,
sähkönjakelusysteemin, ensimmäisen voimalaitoksen ja jolla oli 1300
patenttia USA:ssa, sanoi:
- Puhuva kuva ei koskaan tule menestymään. Kukaan ei tule
maksamaan äänistä, joita tulee elokuvaruudusta.
Hän yritti saada Henry Fordin lopettamaan työskentelyn autojen
parissa ja sanoi: -Henry, sinun on hylättävä tuo homma ja tultava
tekemään kanssani jotain merkityksellistä.
"Ekspertit" sanoivat Benjamin Franklinille,
että hänen tulisi jättää salamoiden tutkiminen.
Madame Curie sai eksperteiltä neuvon, että radiumin tutkiminen
piti jättää, koska se oli tieteellisesti mahdotonta.
Ja tätä listaa voisi jatkaa vaikka kuin.
Mutta idea on siinä, että jos haluat olla tekemässä jotain uutta,
jotain suurta, on ensin päästävä omista kielteisistä ajatuksista.
Sitten on mentävä ei-ihmisten ohi, koska paholainen
tuo aina eteesi ihmisiä, jotka sanovat, ettet kykene siihen,
mitä olet aikonut tehdä. Eikä se tule toimimaan ja vaikka toimisi,
ei se sinulle toimisi.
Moniko on kuullut Murphyn laista?
Tämä on mielenkiintoista.
Ensinnäkin, kuka oli Murphy? Kukaan ei edes tiedä.
Maailma elää Murphyn lain mukaan, mutta tässä salissa ei varmaan ole
minun lisäkseni muita, jotka tietää kuka hän oli.
Minä tarkistin asian.
Hän oli itse asiassa kapteeni Edward E. Murphy,
joka antoi yhden lausunnon tehdes- sään töitä ilmavoimien projektissa.
Hän työskenteli erään teknikon kanssa, joka teki virheen,
mikä ärsytti Murphya.
Joten hän sanoi: - Jos jotain voidaan tehdä väärin,
niin sinä teet sen väärin.
Siitä lauseesta on tullut tämä Murphyn laki ja teoria.
Täytyy ensin löytää se...
Hain tämän internetistä.
Mikään ei ole niin helppoa, kuin miltä se näyttää.
Kaikki kestää kauemmin kuin luulet.
Jos jokin voi mennä vikaan, se menee
pahimmalla mahdollisella hetkellä.
Ja maailma elää tämän mukaan.
Suuri osa ihmisistä, jotka epäonnistuvat elämässään,
elävät tällaisen ajattelun mukaan, olivatpa uskossa tai eivät.
Jumala on myönteinen ajattelija.
Hänellä on sinua varten ostettu ja maksettu hyvä elämä,
muttet koskaan tule saamaan sitä, jos olet negatiivinen.
Jotkut teistä ovat riippuvaisia kielteisestä ajattelusta.
Teillä on huonoja tapoja ja vain tämän sanoman kuuleminen ei auta.
Tämä on kuin vain yksi korsi heinäpaalista.
Avaan kyllä ymmärrystänne, mutta teidän on rukoiltava ja tutkittava
asiaa ja luettava ja ehkä tehtävä lista positiivisista asioista
ja kenties joudut kulkemaan kotonasi ja sanoa ääneen noita
myönteisiä asioita, koska paholainen saa ihmisiä ansaan.
Ja sinun on taisteltava tiesi sieltä pois.
Olet kuullut eri todistuksia, miten ihmiset kertovat, että
se ei ole ollut helppoa.
Meidän on päästävä siitä ajattelutavasta, että kaiken olisi
oltava helppoa.
Se oli yksi israelilaisten ongelmista.
- Tämä on liian vaikeaa. Joku voisi tehdä sen puolestani.
Tuomas oli negatiivinen ajattelija. Mietin tätä eräänä päivänä.
Raamatussa ei ole Tuomaksen kirjaa.
Aamen?
En voi löytää Tuomaksen kirjaa raamatusta.
Olisiko se kuulostanut Murhyn lailta?
En usko, ellen näe. Jos lähdemme kanssanne Jerusalemiin,
niin tulemme tapetuiksi.
Sellainen Tuomas oli. Hän näki negatiiviset asiat kaikessa.
Jeesus rakasti häntä, muttei voinut tehdä hänen kanssaan niin paljoa.
Jumala voi rakastaa sinua, vaikka olet negatiivinen.
Pääset taivaaseen, mutta Jumala ei voi käyttää sinua niin paljon,
kuin haluaisi. Etkä todella voi nauttia Jeesuksen lahjoittamasta
elämästä, koska et voi saada Jumalan tahtoa
ja olla samanaikaisesti negatiivinen.
Haluan rohkaista, ettet roik- kuisi siinä, mitä sinulla ei ole.
Vaan ajattelisit sitä, mitä sinulla voisi olla Jumalan kanssa.
Jotta voisimme auttaa pitämään yllä myönteistä ajattelua, tarjoamme
6-osaista opetussarjaa: Mielen asenteet.
Sitä saa kasettina tai cd:nä.
Voit hankkia myös 6-osaisen opetussarjan Sydämen asenteet.
Yhteensä 12 osaa.
Saat bonuksena John Maxwellin kirjan: Ihmisten kanssa voittaminen
Pysyttele kanavalla ja palaan vielä loppusanojen kera.
Huvila Malibussa, studio idässä.
En ymmärrä, miksi ihmiset eivät ajattele kuten minä.
Olenko ainoa, jolla on aivot?
En ole tyytyväinen.
En ole oikeastaan koskaan tyytyväinen.
Olen tehnyt joitain virheitä menneisyydessä.
Olen tehnyt paljon typeryyksiä,
mutta sitten aloin kantamaan vastuuta itsestäni ja tekemisistäni
ja asiat alkoivat kirkastua.
Mielen asenteet. Joyce Meyerin 6-osainen opetussarja
Elämä on hyvää, mutta se voi olla vielä parempaa.
Löydä positiivisen asenteen voima. Kuinka voit olla tyytyväinen,
nöyrä ja kiitollinen.
Sarja on saatavilla nyt.
Ota yhteyttä ruudussa näkyvien tietojen avulla.
Vuonna 2005.
Tulossa seuraavaksi...
85% maailman ihmisistä väittää itseään kristityiksi.
Minä en kyllä heitä löydä.
Kaipaan sitä päivää, kun ihmiset puhuvat kaduilla
rohkeasti Jumalasta.
Muista seurata Iloa arkeen -ohjelmaa
Se, mitä opetan uuden näköalan saamisesta elämään,
auttaa ja tulee siunaamaan sinua.
Mutta, jotta todella näkisit muutosta elämässäsi, sinun
on myös sitouduttava ja käytettävä ylimääräistä aikaa,
jolloin rukoilet asenteittesi puolesta ja tutkit niitä
pyytäen Jumalalta, miten hän elämässäsi voisi tehdä muutoksia,
jotka auttaisivat sinua ja saattaisi asenteesi Jumalan
tahdon mukaiseksi.
Mitä enemmän laitamme johonkin asiaan, sitä enemmän työnnämme
siitä jotain pois.
On helpompi vain istua ja kuunnella opetusta,
mutta sinulle on parempi kun myös sitoudut tekemään jotain
ylimääräistä saadaksesi paremman asenteen.
Voit esim. käydä nettisivuillamme, josta voit löytää apua.
Rakastan teitä. Jumala siunatkoon teitä.
Suomennos: Kirsi Rantala